Hernaniko Arraun Elkarteak badu erronka berri bat 2015eko denboraldirako: emakumeen trainerua. Hernani Iparragirre Sagardotegia izango da trainerua, sagardotegi horixe izango baita babesle nagusia. Taldea dagoeneko entrenatzen ari da, ahalik eta sasoirik onenean iristeko lehien garaira; datorren asteburuan, ordea, tarte bat hartuko du, aurkezpen ekitaldirako. Iparragirre sagardotegian egingo dute traineruaren aurkezpena, 12:00etan. Bertan izango dira arraunlariak, klubeko arduradunak eta sagardotegiko kideak, besteren artean.